Diari Oficial de la Generalitat Valenciana


Sumari del DOGV 9551, del 10-03-2023 (2023/2395)

RESOLUCIÓ de 28 de febrer de 2023, de la Vicepresidència Primera de l'Institut Valencià d'Investigacions Agràries, per la qual se substitueix una persona adjudicatària de beques de formació i especialització en l'IVIA
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9551

Data del DOGV
:   10-03-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/2395


Data del document
:   28-02-2023

Organisme emissor
:   Institut Valencià d'Investigacions Agraries

Tipus de document
:   Resolució

Anàlisi jurídica

 Descriptors 

:   * Institut Valencià d'Investigacions Agràries
    * ajuda pública

RESOLUCIÓ de 28 de febrer de 2023, de la Vicepresidència Primera de l'Institut Valencià d'Investigacions Agràries, per la qual se substitueix una persona adjudicatària de beques de formació i especialització en l'IVIA [2023/2395]  
.  
Mitjançant l'Ordre 23/2018, de 16 de juliol, de la Conselleria d'Agricultura, Medi Ambient, Canvi Climàtic i Desenvolupament Rural (DOGV 8350, 30.07.2018), es van establir les bases reguladores per a la concessió de beques per a la realització de pràctiques professionals d'especialització en l'Institut Valencià d'Investigacions Agràries (IVIA).  
  
Per la Resolució de 28 de març de 2022, de la Vicepresidència Primera de l'IVIA (DOGV 9316, 08.04.2022), corregida per una resolució del mateix òrgan d'11 d'abril de 2022 (DOGV 9320, 19.04.2022), es van convocar 38 beques per a formació i especialització de persones amb titulació universitària superior.  
Per la Resolució de 19 d'agost de 2022, de la Vicepresidència Primera de l'IVIA (DOGV 9411, 24.08.2022), es van adjudicar 25 beques de formació i especialització cofinançades per la Unió Europea a través del Programa operatiu del Fons Social Europeu Plus de la Comunitat Valenciana 2021-2027.  
Per la Resolució de 4 de novembre de 2022, de la Vicepresidència Primera de l'Institut Valencià d'Investigacions Agràries, es corregeix el títol de la convocatòria per la qual es van convocar 38 beques per a la formació i especialització de persones amb titulació superior en l'IVIA, que passa a ser una actuació susceptible de ser cofinançada per la Unió Europea a través del Programa operatiu del Fons Social Europeu de la Comunitat Valenciana 2014-2020.  
La Vicepresidència Primera de l'Institut Valencià d'Investigacions Agràries, a l'empara de la Resolució de 3 de setembre de 2018, de la presidenta de l'IVIA i consellera d'Agricultura, Medi Ambient, Canvi Climàtic i Desenvolupament Rural (DOGV 8379, 10.09.2018), per la qual es van delegar determinades competències i atribucions, resol:  
  
Primer  
Acceptar la renúncia de la persona beneficiària de la beca 3, Sara Mares Escrivá, amb efectes des del 30 d'octubre de 2022.  
  
Segon  
Declarar deserta la beca 3, Estratègies de prevenció i control de l'HLB en la citricultura espanyola.  
  
Tercer  
Acceptar la renúncia de la persona beneficiària de la beca 8, Marina Castillo Hernández, amb efectes a partir del dia 28 de febrer de 2023.  
  
Quart  
Acceptar la renúncia de Carla Trigo Guzmán com a possible beneficiària de la beca 8, així com a la seua participació en la borsa de reserva, amb efectes des del 16 de febrer de 2023.  
  
Cinqué  
Declarar desertes les borses de reserva de les beques 8, Introducció de criteris de qualitat organolèptica en el procés de selecció de noves varietats de cítrics, magrana i kiwi; 9, Estratègies per a millorar la qualitat postcollita del fruit i valorització de rebuig, i 14, Desenvolupament de recobriments comestibles per a productes hortofrutícoles frescos i mínimament processats.  
  
Sisé  
Adjudicar la beca 8 per a la realització de pràctiques professionals en l'IVIA a LUIS PRÓSPER ORTEGA, de conformitat amb la borsa de reserva constituïda.  
  
Seté  
Fixar com a data d'incorporació el dia 1 de març de 2023 a les 08.00 hores en l'IVIA (carretera Moncada - Nàquera, km 10,3 - 46539 Moncada), en les mateixes condicions que es van establir mitjançant una resolució d'adjudicació de 19 d'agost de 2022; tot això, sense perjudici de les possibles pròrrogues.  
  
Huité  
Configurar, després d'aplicar-se les substitucions i renúncies, una nova borsa de reserva d'acord amb el que s'estableix en l'article 15 de l'ordre de bases per a cadascuna de les beques amb aquelles persones aspirants que no han resultat adjudicatàries, prioritzades per ordre de puntuació conforme amb la relació continguda en l'annex I a fi de cobrir les vacants que pogueren tornar a produir-se.  
  
Nové  
Publicar la present resolució en el DOGV i en la pàgina web de l'IVIA, la qual produirà efectes de notificació a les persones interessades l'endemà de ser publicada segons s'indica en l'article 10.2 de l'Ordre 23/2018, en relació amb el que es disposa en l'article 45 de la Llei 39/2015, d'1 d'octubre, del procediment administratiu comú de les administracions públiques.  
La present resolució posa fi a la via administrativa i contra aquesta podrà interposar-se, potestativament, un recurs de reposició davant de la presidenta de l'IVIA, en el termini d'un mes a comptar des de l'endemà de ser publicada, de conformitat amb l'article 123 de la Llei 39/2015, d'1 d'octubre, del procediment administratiu comú de les administracions públiques, o un recurs contenciós administratiu conformement a la Llei 29/1998, de 13 de juliol, reguladora de la jurisdicció contenciosa administrativa, sense perjudici de la interposició de qualsevol altre recurs que estimen pertinent.  
  
Moncada, 28 de febrero de 2023.- La Vicepresidència Primera de l'Institut Valencià d'Investigacions Agràries (p. d. Resolució 3.09.18; DOGV 8379, de 10.09.2018): María Teresa Cháfer Nácher.